ไฟแนนซ์ทูเดย์
เศรษฐกิจที่ว่าไม่ดีแล้ว แถมโจรยังชุมยิ่งกว่ายุงเสียอีก ทำให้ “โสฬส สาครวิศว”
8 ก.พ. 2555

โดย...ทีมข่าวการเงิน
เศรษฐกิจที่ว่าไม่ดีแล้ว แถมโจรยังชุมยิ่งกว่ายุงเสียอีก ทำให้ “โสฬส สาครวิศว” เอ็มดีเอสเอ็มอีแบงก์ นั่งอยู่เฉยๆ ไม่ไหว เมื่อเหล่ามิจฉาชีพกล้าแอบอ้างชื่อเอสเอ็มอีแบงก์ออกไปหลอกลวงลูกค้า จึงต้องออกโรงเตือนด้วยตัวเอง ขอให้ผู้ประกอบการรายย่อยระวังถูกหลอก เนื่องจากขณะนี้ได้มีบุคคลแอบอ้างเป็นเจ้าหน้าที่ธนาคาร เรียกเก็บเงินค่าอนุมัติสินเชื่อรายย่อย




อะฮ่า เรื่องนี้ไม่ใช่เล่นๆ นะเธอ โดยเมื่อวันที่ 30-31 ม.ค.ที่ผ่านมา มีผู้ประกอบการ 12 ราย เข้ามาติดต่อสาขาอุบลราชธานี เพื่อติดตามเรื่องการขออนุมัติสินเชื่อรายย่อย โดยแจ้งว่าเมื่อ 3-4 เดือนก่อน มีผู้อ้างตัวว่าเป็นเจ้าหน้าที่เอสเอ็มอีแบงก์ที่สำนักงานใหญ่ เข้ามาติดต่อทำเรื่องยื่นกู้ให้กับคนในหมู่บ้านโนนจันทร์ 60 ราย จาก 12 หมู่บ้าน ที่ ต.โนนกลาง อ.พิบูลมังสาหาร จ.อุบลราชธานี พร้อมเรียกเก็บเงินค่าดำเนินการรายละ 3,000-5,000 บาท โดยจะอนุมัติสินเชื่อให้รายละ 2-5 แสนบาท หลังจากนั้นไม่สามารถติดต่อบุคคลดังกล่าวได้ จึงเข้ามาสอบถามความคืบหน้ากับทางสาขาอุบลราชธานี และจากการตรวจสอบของธนาคารไม่พบข้อมูลการขอสินเชื่อดังกล่าว
โสฬส ย้ำชัด เจ้าหน้าที่ธนาคารตัวจริงต้องแขวนบัตร มีชื่อสกุล ตรวจสอบได้...ทราบแล้วช่วยบอกต่อๆ ด้วย 
...วันทนา เฮงสกุล” ผู้อำนวยการอาวุโส ฝ่ายการชำระเงินและตราสารหนี้ ธนาคารแห่งประเทศไทย (ธปท.) ออกอาการเป็นปลื้ม เมื่อการใช้ระบบเคลียร์เช็คด้วยภาพเช็คของระบบธนาคารพาณิชย์วันแรกราบรื่น ไร้ปัญหา 
...ขณะที่ “ประสาร ไตรรัตน์วรกุล” ผู้ว่าการ ธปท. ออกประกาศให้วันจันทร์ที่ 9 เม.ย. เป็นวันหยุดกรณีพิเศษเพิ่มเติมของธนาคารพาณิชย์ เพื่อไม่ให้ขัดหลักประเพณีปฏิบัติในงานพระราชพิธีพระราชทานเพลิงพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ซึ่งรัฐบาลขอความร่วมมือประชาชนไว้ทุกข์ระหว่างวันที่ 8-10 เม.ย.นี้